b'\n_START_ARTICLE_\nGrad Rothenthurn\n_START_SECTION_\nZgodovina\n_START_PARAGRAPH_\nZa\xc4\x8detki gradu segajo najverjetneje v 11. stoletje. V tistem \xc4\x8dasu je imela zgradba obliko stolpa oziroma je \xc5\xa1lo za t. i. stolpast grad.  Grad je bil fevd grofov Ortenbur\xc5\xa1kih do njihovega izumrtja leta 1418, na katerem so gospodarili njihovi vazalni vitezi ali upravniki oziroma gradi\xc5\xa1\xc4\x8dani. Nato so grad in posest kot de\xc5\xbeelno kne\xc5\xbeji fevd podedovali Celjski grofje, nato pa Gori\xc5\xa1ki grofje. \xc2\xbbRde\xc4\x8di stolp\xc2\xab, po katerem ima grad in vas svoje ime, je bil kasneje dograjen v utrjeni dvor.  Okoli leta 1450 je ta dvor, kot de\xc5\xbeelnokne\xc5\xbeji fevd pripadel dru\xc5\xbeini  Kreuzer. Ta dru\xc5\xbeina ga je potem odkupila, tako da je prvi v listinah zabele\xc5\xbeeni lastnik bil leta 1478 Hans Kreuzer. Leta 1508 se kot kupec fevda omenja Johann Meixner. On se \xc5\xa1teje tudi za graditelja modernega gradu. Njegova h\xc4\x8di Barbara, ki je bila poro\xc4\x8dena  z Johannom  \xc3\x84. von Mannstorff, je dala svoje ime svetnice, kateri je bila leta 1525  posve\xc4\x8dena grajska kapela tj. Sv. Barbari. Njena vnukinja Elizabeta je  s poroko grad prinesla Kri\xc5\xa1tofu Khevenh\xc3\xbcller-ju iz Aichelburga. Sredi 16. stoletja je grad v lasti  Khevenh\xc3\xbcllerjev, ki so ga prepustili najemniku Ehrenholdt-u Eschey-u. Leta 1564 gospostvo pridobil Hans von Gschrey, vendar ga je \xc5\xbee leta 1570 prodal Francu Balthasarju von Eschey. Rothenthurn ostane v lasti njegovih potomcev do leta 1662, ko ga je kupil Maria Salome baron von Aichelburg.  Potem so se lastniki pogosto menjavali.  Leta 1688 je bil lastnik Georg Sigmund baron von Mandorff,  1714 posest in plemi\xc5\xa1ki sede\xc5\xbe proda Princ Hannibal Alphons von Porcia  skupaj z vite\xc5\xa1kim fevdom grofije Ortenburg  Johannu Josefu von Gr\xc3\xb6ssing. Leta 1726 je lastnik  Johann Heinrich von Aineth, 1738 ponovno dru\xc5\xbeina Mandorff. 1882 je bil grad v lasti dru\xc5\xbeine grofov Normann-Ehrenfels, katerih prapravnuki so sedanji lastniki to je dru\xc5\xbeina Pereira-Arnstein, ki grad in posest koristi kot grajski hotel._NEWLINE_Grad je dobil sedanjo obliko z dozidavami v 17. in 18. stoletju.  Najstarej\xc5\xa1i del kompleksa "Rde\xc4\x8dega stolpa" je srednji del, katerega jedro verjetno sega v 11. stoletje. Sicer pa je bila stavba zgrajena predvsem v 16. in 17. stoletju, saj ima na upodobitvi  Valvasor-ja \xc5\xbee sedanjo obliko. Leta 1882 je bila izvedena temeljita obnova, in takrat so tudi odkrili vzidan grb Khevenh\xc3\xbcllerjev nad renesan\xc4\x8dnim portalom na zahodnem krilu gradu.'